ประกาศธนาคารแห่งประเทศไทยประกาศธนาคารแห่งประเทศไทยเรื่องโครงสร้างและการจัดองค์กรในการดำเนินงาน สรุปอำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทยพ.ศ.๒๕๕๐[๑] โดยที่ปัจจุบันคณะกรรมการธนาคารแห่งประเทศไทยและธนาคารแห่งประเทศไทยได้มีการปรับปรุงโครงสร้างการแบ่งส่วนงานภายในและขอบเขตหน้าที่งานของแต่ละส่วนงานดังกล่าวให้มีความเหมาะสมและสอดคล้องกับภารกิจยิ่งขึ้นและเพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ (๑)(๒) (๓) ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่างๆของหน่วยงานของรัฐ จึงสมควรประกาศโครงสร้างและการจัดองค์กรในการดำเนินงานสรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทย ให้ทราบทั่วกันดังนี้ข้อ ๑ ให้ยกเลิกประกาศธนาคารแห่งประเทศไทย เรื่องโครงสร้างและการจัดองค์กรในการดำเนินงาน สรุปอำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทยข้อ ๒ ตามพระราชบัญญัติธนาคารแห่งประเทศไทย พ.ศ.๒๔๘๕ กำหนดให้รัฐมนตรีว่าการกระทรวงการคลังเป็นผู้มีอำนาจและหน้าที่กำกับกิจการของธนาคารแห่งประเทศไทยโดยทั่วไปโดยมีคณะกรรมการธนาคารแห่งประเทศไทย อันประกอบด้วยผู้ว่าการ และรองผู้ว่าการซึ่งพระมหากษัตริย์ทรงมีพระบรมราชโองการโปรดเกล้าฯแต่งตั้งเป็นประธานและรองประธานตามลำดับ และกรรมการไม่น้อยกว่า ๕ ท่านซึ่งแต่งตั้งโดยคณะรัฐมนตรี เป็นผู้ควบคุมและดูแลกิจการของธนาคารแห่งประเทศไทยข้อ ๓ ธนาคารแห่งประเทศไทยมีบทบาทหน้าที่ดังต่อไปนี้(๑) ดำเนินนโยบายการเงินที่เหมาะสมต่อเศรษฐกิจเพื่อก่อให้เกิดเสถียรภาพทางการเงินทั้งภายในและภายนอกประเทศเสถียรภาพการเงินภายใน ได้แก่ การรักษาค่าเงินบาทเมื่อเทียบกับราคาและปริมาณสินค้าเสถียรภาพการเงินภายนอก ได้แก่การรักษาค่าของเงินบาทเมื่อเทียบกับสกุลเงินตราต่างประเทศธนาคารแห่งประเทศไทยมีหน้าที่ดูแลตลาดเงินระยะสั้นให้เป็นแหล่งที่เสริมสร้างสภาพคล่องแก่สถาบันการเงิน พัฒนาตลาดตราสารการเงิน ดูแลและส่งเสริมให้ตลาดเงินตราต่างประเทศมีเสถียรภาพ เพื่อสนับสนุนการค้าและการลงทุน(๒) กำกับ ดูแลและตรวจสอบการดำเนินงานของสถาบันการเงินสถาบันการเงินพิเศษของรัฐบริษัทบริหารสินทรัพย์ บริษัทผู้ประกอบธุรกิจบัตรเครดิตหรือสินเชื่อส่วนบุคคลที่มิใช่สถาบันการเงิน (Non-Bank) และบริษัทข้อมูลเครดิตตามที่รัฐมนตรีว่าการกระทรวงการคลังมอบหมายให้ดำเนินงานตามเจตนารมณ์ของกฎหมาย เป็นมาตรฐานเดียวกันสอดคล้องกับนโยบายของทางการระบบสถาบันการเงินสภาพเศรษฐกิจและสังคม และเอื้ออำนวยต่อการพัฒนาเศรษฐกิจของประเทศโดยการส่งเสริมให้มีการให้สินเชื่อการให้กู้ยืมผ่านสถาบันการเงินทั้งของรัฐและเอกชนดำเนินการพัฒนาสถาบันการเงินให้ก้าวหน้าและให้ความช่วยเหลือแก่สถาบันการเงินในกรณีที่จำเป็นต้องมีการแก้ไขเพื่อให้เกิดความมั่นคงแก่สถาบันดังกล่าวและเพื่อความผาสุกของประชาชน(๓) การเป็นนายธนาคารและที่ปรึกษาด้านนโยบายเศรษฐกิจของรัฐบาลประกอบด้วยการให้บริการธุรกิจธนาคารแก่ส่วนราชการรัฐวิสาหกิจ เช่น การรับฝากเงิน การให้กู้เงินการโอนเงินการซื้อขายเงินตราต่างประเทศและร่วมมือกับกระทรวงการคลังในการควบคุมการก่อหนี้ต่างประเทศและบริหารหนี้ในประเทศของรัฐบาลโดยเป็นตัวแทนในการซื้อขายหลักทรัพย์รัฐบาลในด้านการให้คำปรึกษานโยบายเศรษฐกิจแก่รัฐบาล ได้แก่ รวบรวมข้อมูล วิเคราะห์และประเมินภาวะเศรษฐกิจของไทยและต่างประเทศ เพื่อเสนอแนะนโยบายเศรษฐกิจแก่รัฐบาลและการเป็นตัวแทนของรัฐบาลในองค์กรระหว่างประเทศต่างๆ(๔) การเป็นนายธนาคารของสถาบันการเงินโดยการรับฝากเงิน และเก็บรักษาเงินสำรองตามกฎหมายของสถาบันการเงินเป็นผู้ให้กู้ยืมแหล่งสุดท้ายแก่สถาบันการเงินที่ขาดสภาพคล่องกำหนดนโยบายพัฒนาและดำเนินงานระบบการชำระเงินของประเทศ(๕)การบริหารเงินสำรองระหว่างประเทศให้มีความปลอดภัยและมั่นคง มีสภาพคล่องที่เหมาะสมและเกิดผลตอบแทนเพื่อรักษาไว้ซึ่งทุนสำรองเงินตราตามกฎหมายเพื่อเสถียรภาพและความน่าเชื่อถือของเงินบาท(๖) การออกแบบและจัดพิมพ์ธนบัตร บัตรธนาคารและสิ่งพิมพ์อื่นให้มีคุณภาพมาตรฐานและปริมาณที่ธนาคารแห่งประเทศไทยกำหนดบริหารจัดการการออกใช้ธนบัตรเพื่อให้ประชาชนมีธนบัตรที่อยู่ในสภาพดีใช้เป็นสื่อกลางในการแลกเปลี่ยนทั่วถึงทั้งประเทศรวมทั้งดูแลการหมุนเวียนของธนบัตรให้มีปริมาณที่เพียงพอ และเหมาะสมกับภาวะเศรษฐกิจข้อ ๔ ธนาคารแห่งประเทศไทยมีโครงสร้างองค์กรและการแบ่งงานดังต่อไปนี้(๑) สายนโยบายการเงิน มีหน้าที่ ศึกษา วิเคราะห์วิจัย ติดตามภาวะเศรษฐกิจไทย ทั้งภาคการผลิต การใช้จ่าย การเงิน การคลังอัตราแลกเปลี่ยน ตลาดการเงิน ดุลการชำระเงินของประเทศ หนี้ต่างประเทศสินทรัพย์ต่างประเทศ เศรษฐกิจระหว่างประเทศฐานะเงินลงทุนและเงินสำรองระหว่างประเทศ เพื่อเสนอแนะการดำเนินนโยบายการเงินและนโยบายอัตราแลกเปลี่ยน รวมทั้งประเมินผลกระทบของมาตรการต่างๆที่จะมีผลต่อเสถียรภาพและการเจริญเติบโตทางเศรษฐกิจ(๒) สายตลาดการเงิน มีหน้าที่ดำเนินการธุรกรรมต่างๆ ในตลาดการเงินเพื่อประโยชน์ในการรักษาเสถียรภาพทางการเงินเสถียรภาพของค่าเงินบาทให้สอดคล้องตามกรอบนโยบายการเงินและนโยบายอัตราแลกเปลี่ยนของธนาคารแห่งประเทศไทยบริหารเงินสำรองระหว่างประเทศให้มีความปลอดภัยและมั่นคงมีสภาพคล่องที่เหมาะสมต่อการดำเนินนโยบายการเงินและนโยบายอัตราแลกเปลี่ยนและเกิดผลตอบแทนรวมถึงการกำกับ ดูแล ควบคุมการแลกเปลี่ยนเงินตราและสนับสนุนภาคเศรษฐกิจสำคัญตามกรอบนโยบายของธนาคารแห่งประเทศไทย(๓) สายนโยบายสถาบันการเงิน มีหน้าที่ ศึกษาวิเคราะห์ วางแผน พัฒนา กำหนดนโยบายและหลักเกณฑ์ในการกำกับดูแลสถาบันการเงินให้สอดคล้องกับมาตรฐานสากล(๔) สายกำ กับสถาบันการเงิน มีหน้าที่ กำ กับตรวจสอบ และวิเคราะห์ติดตามฐานะการดำเนินงาน ความเพียงพอของเงินกองทุนและระบบการบริหารความเสี่ยงของสถาบันการเงินตามที่กฎหมายกำหนดและตรวจสอบสถาบันการเงินพิเศษของรัฐ บริษัทบริหารสินทรัพย์บริษัทผู้ประกอบธุรกิจบัตรเครดิตหรือสินเชื่อส่วนบุคคลที่มิใช่สถาบันการเงิน (Non-Bank)และบริษัทข้อมูลเครดิตตามที่กระทรวงการคลังมอบหมายให้ดำเนินงานตามเจตนารมณ์ของกฎหมายเป็นมาตรฐานเดียวกันเป็นไปตามมาตรฐานสากลและสอดคล้องกับนโยบายของทางการ ระบบสถาบันการเงิน สภาพเศรษฐกิจและสังคม(๕) สายจัดการกองทุน มีหน้าที่ดำเนินมาตรการให้ความช่วยเหลือในทางการเงินเพื่อฟื้นฟูและพัฒนาระบบสถาบันการเงินให้มีความมั่นคงและเสถียรภาพการบริหารสภาพคล่องทรัพย์สินหนี้สินและพันธบัตร ของกองทุนเพื่อการฟื้นฟูและพัฒนาระบบสถาบันการเงิน(๖) สายช่วยงานบริหาร มีหน้าที่สนับสนุนระบบการบริหารจัดการงานต่างๆของธนาคารแห่งประเทศไทยในด้านกฎหมายและคดีของธนาคารแห่งประเทศไทยด้านระบบการบริหารงานของผู้บริหารระดับสูงการสื่อสารประชาสัมพันธ์ของธนาคารแห่งประเทศไทยและงานพิพิธภัณฑ์ของธนาคารแห่งประเทศไทย(๗) สายระบบข้อสนเทศ มีหน้าที่ ศึกษา วิเคราะห์วางแผนกลยุทธ์ เพื่อการดำเนินงานการกำกับ ดูแลและการพัฒนาระบบการชำระเงินของประเทศ การบริหาร จัดเก็บ รวบรวมประมวลผลและวิเคราะห์ข้อมูลทางสถิติให้ได้มาตรฐานสากลเพื่อใช้ประกอบการกำหนดนโยบายการเงินและนโยบายสถาบันการเงินและการเผยแพร่ข้อมูลแก่สาธารณชน การดำเนินงานให้มีการใช้เทคโนโลยีสารสนเทศของธนาคารแห่งประเทศไทยอย่างมีประสิทธิภาพปลอดภัย และสอดคล้องกับวัตถุประสงค์เชิงกลยุทธ์ของธนาคารแห่งประเทศไทย(๘) สายวางแผน มีหน้าที่ เสนอแนวทาง การกำหนดพัฒนา กระบวนการวางแผนเชิงกลยุทธ์ เพื่อการตัดสินใจของผู้บริหารระดับสูง จัดทำ ควบคุมและติดตามการวางแผน การบริหารต้นทุนงบประมาณ และการบริหารผลงานเชิงกลยุทธ์จัดทำกรอบนโยบายและวิธีการบริหารความเสี่ยงด้านปฏิบัติการของธนาคารแห่งประเทศไทยการบริหารจัดการงานด้านทรัพยากรบุคคล ให้มีประสิทธิภาพสูงสุด ปลูกฝังและสร้างค่านิยมที่ดีในการทำงาน เสนอแนวทางการพัฒนาองค์กรให้มีระบบงานกระบวนการทำงาน การบริหารจัดการ และโครงสร้างองค์กรที่มีคุณภาพ ประสิทธิภาพทันสมัยและมีอัตรากำลังที่เหมาะสม(๙) สายปฏิบัติการ มีหน้าที่ปฏิบัติการด้านงานรับฝาก และโอนเงินแก่หน่วยงานของรัฐและสถาบันการเงินเป็นผู้แทนจัดการตราสารหนี้ของรัฐบาล และองค์การสาธารณะ งานประมวลบัญชีงบการเงินและการรับจ่ายเงินของธนาคารแห่งประเทศไทยจัดการและดำเนินงานให้บริการขั้นพื้นฐานภายในธนาคารแห่งประเทศไทยเพื่อสนับสนุนการปฏิบัติงาน และดำเนินงานด้านการรักษาความปลอดภัยเกี่ยวกับบุคคลข้อมูล ข่าวสาร สถานที่ และทรัพย์สินการขนส่งธนบัตรและทรัพย์สินมีค่าของธนาคารแห่งประเทศไทยกำกับดูแลธนาคารแห่งประเทศไทยสำนักงานภาค และหอสมุด และจดหมายเหตุของธนาคารแห่งประเทศไทย(๑๐) สายออกบัตรธนาคาร มีหน้าที่ผลิตธนบัตรและสิ่งพิมพ์อื่นให้มีคุณภาพตามมาตรฐาน และปริมาณที่ธนาคารแห่งประเทศไทยกำหนดและบริหารจัดการการออกใช้ธนบัตรอย่างมีประสิทธิภาพ โดยมีปริมาณหมุนเวียนเพียงพอเหมาะสมกับความต้องการของระบบเศรษฐกิจ และให้มีความเชื่อมั่นในระบบเงินตราเพื่อบรรลุวัตถุประสงค์ของธนาคารแห่งประเทศไทย(๑๑) ฝ่ายตรวจสอบกิจการภายใน มีหน้าที่ ตรวจสอบกิจการและการดำเนินงานของธนาคารแห่งประเทศไทยเพื่อให้มั่นใจอย่างสมเหตุสมผลว่า ส่วนงานต่างๆมีการบริหารความเสี่ยงที่สำคัญอย่างเพียงพอและเหมาะสมมีระบบการควบคุมภายในที่มีประสิทธิผล มีการปฏิบัติงานที่มีประสิทธิภาพเป็นไปตามกฎหมายข้อบังคับ คำสั่ง และระเบียบพิธีปฏิบัติของธนาคารแห่งประเทศไทย และสามารถบรรลุวัตถุประสงค์หลักของธนาคารแห่งประเทศไทย(๑๒) ฝ่ายบริหารความเสี่ยงและปฏิบัติการทางการเงินมีหน้าที่ จัดทำกรอบนโยบาย และแนวทางการบริหารความเสี่ยงทางการเงินของการบริหารเงินสำรองทางการ การดำเนินนโยบายการเงินนโยบายอัตราแลกเปลี่ยนเสนอแนะมาตรการเพื่อลดความเสี่ยงที่มีผลกระทบต่อฐานะการเงินของธนาคารแห่งประเทศไทยกำกับ ติดตามและประเมินผลการดำเนินงานของฝ่ายตลาดการเงินและบริหารเงินสำรองทางการให้เป็นไปตามกฎหมายข้อบังคับ สัญญา และข้อตกลงต่างๆ ที่ธนาคารแห่งประเทศไทยกำหนดตลอดจนดำเนินการเกี่ยวกับการชำระราคา การโอนเงินและหลักทรัพย์ที่เกี่ยวข้องกับธุรกรรมของธนาคารแห่งประเทศไทยในตลาดเงินตลาดตราสารหนี้ ตลาดแลกเปลี่ยนเงินตราและการบริหารเงินสำรองทางการ(๑๓) ฝ่ายวิจัยเศรษฐกิจ มีหน้าที่ดำเนินงานวิจัยในหัวข้อที่เกี่ยวกับงานหลักของธนาคารแห่งประเทศไทยทั้งด้านเศรษฐกิจการเงิน สถาบันการเงิน และระบบการชำระเงินข้อ ๕ สำนักงานธนาคารแห่งประเทศไทยในภูมิภาคภายใต้การกำกับดูแลของสายปฏิบัติการมีหน้าที่ บริหาร จัดการ และดำเนินการเกี่ยวกับการประกอบธุรกิจการธนาคารภายในประเทศการดำเนินธุรกิจเงินตราต่างประเทศการศึกษา วิเคราะห์ และติดตามภาวะเศรษฐกิจการเงินการกำกับดูแลและตรวจสอบสถาบันการเงินบริษัทผู้ประกอบธุรกิจบัตรเครดิตหรือสินเชื่อส่วนบุคคลที่มิใช่สถาบันการเงิน (Non-Bank)รวมทั้งศึกษา ติดตามและวิเคราะห์การประกอบธุรกิจการเงินนอกระบบและการเงินของกลุ่มธุรกิจที่มีผลกระทบต่อเศรษฐกิจการเงินของท้องถิ่นและต่อประเทศในขอบเขตพื้นที่ภูมิภาค คือ(๑) สำนักงานภาคเหนือ รับผิดชอบพื้นที่ จังหวัดกำแพงเพชร เชียงราย เชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์แพร่ แม่ฮ่องสอน ลำปาง ลำพูน สุโขทัย อุตรดิตถ์ และอุทัยธานี(๒) สำนักงานภาคตะวันออกเฉียงเหนือรับผิดชอบพื้นที่ จังหวัดกาฬสินธุ์ ขอนแก่น ชัยภูมิ นครพนม นครราชสีมา บุรีรัมย์มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองคายหนองบัวลำภู อุดรธานี อุบลราชธานี และอำนาจเจริญ(๓) สำนักงานภาคใต้ รับผิดชอบพื้นที่ จังหวัดกระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ระนองสงขลา สตูล สุราษฎร์ธานี และยะลาข้อ ๖ ศูนย์จัดการธนบัตรของธนาคารแห่งประเทศไทยภายใต้การกำกับดูแลของสายออกบัตรธนาคาร มีหน้าที่ ดำเนินการรับเงิน จ่ายเงินการตรวจนับธนบัตรเพื่อทำลาย การตรวจพิสูจน์ธนบัตรชำรุดและธนบัตรปลอมและการจ่ายค่าแลกเปลี่ยนธนบัตรชำรุด มีจำนวน ๑๑ แห่ง คือศูนย์จัดการธนบัตรกรุงเทพฯและอีก ๑๐ แห่งในภูมิภาคต่างๆ ทั่วประเทศ ได้แก่ จังหวัด ระยอง เชียงใหม่ ลำปางพิษณุโลก ขอนแก่น อุบลราชธานี นครราชสีมา สุราษฎร์ธานี พังงา และสงขลาข้อ ๗ สำนักงานตัวแทนธนาคารแห่งประเทศไทยในต่างประเทศภายใต้การกำกับดูแลของสายตลาดการเงิน มีหน้าที่ติดตามข่าวสารภาวะเศรษฐกิจและพัฒนาการต่างๆ ในต่างประเทศ เพื่อประโยชน์ในการบริหารทุนสำรองทางการและปฏิบัติงานในการติดต่อกับสถาบันการเงิน และนักลงทุนต่างประเทศและงานอื่นตามที่ได้รับมอบหมาย โดยมีสำนักงานตัวแทน ๒ แห่ง ได้แก่(๑) สำนักงานตัวแทนธนาคารแห่งประเทศไทยนครนิวยอร์ค ประเทศสหรัฐอเมริกา(๒) สำนักงานตัวแทนธนาคารแห่งประเทศไทย นครลอนดอนประเทศสหราชอาณาจักรข้อ ๘ ที่ทำการของธนาคารแห่งประเทศไทยตั้งอยู่เลขที่๒๗๓ ถนนสามเสน บางขุนพรหม กรุงเทพมหานคร ๑๐๒๐๐ โทรศัพท์ ๐ ๒๒๘๓ ๕๓๕๓ โทรสาร ๐ ๒๒๘๐๐๖๒๖ เว็บไซต์ บริการข้อมูลอัตโนมัติ ๒๔ชั่วโมง ๐ ๒๒๘๓ ๖๗๘๙ข้อ ๙ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของธนาคารแห่งประเทศไทย มี ๔ แห่ง ได้แก่(๑) ห้องข้อมูลข่าวสารธนาคารแห่งประเทศไทยสำนักงานใหญ่ ๒๗๓ ถนนสามเสน แขวงบางขุนพรหม เขตพระนคร กรุงเทพมหานคร ๑๐๒๐๐โทรศัพท์ ๐ ๒๒๘๓ ๖๘๑๔ โทรสาร ๐ ๒๒๘๓ ๖๘๑๒ (๒) ส่วนวิชาการ ธนาคารแห่งประเทศไทยสำนักงานภาคเหนือ ๖๘/๓ ถนนโชตนา อำเภอเมือง จังหวัดเชียงใหม่ ๕๐๓๐๐ โทรศัพท์ ๐๕๓๙๓ ๑๑๗๑ โทรสาร ๐ ๕๓๒๒ ๔๑๖๘(๓) ส่วนวิชาการ ธนาคารแห่งประเทศไทยสำนักงานภาคใต้ ๔๗๒ ถนนเพชรเกษม อำเภอหาดใหญ่ จังหวัดสงขลา ๙๐๑๑๐ โทรศัพท์ ๐ ๗๔๓๖๗๖๔๘, ๐ ๗๔๓๖ ๗๖๔๙,๐ ๗๔๓๖ ๗๖๕๓ โทรสาร ๐๗๔๒๓ ๘๗๖๕(๔) ส่วนวิชาการ ธนาคารแห่งประเทศไทยสำนักงานภาคตะวันออกเฉียงเหนือ ๓๙๓ ถนนศรีจันทร์ อำเภอเมือง จังหวัดขอนแก่น ๔๐๐๐๐โทรศัพท์ ๐ ๔๓๒๓ ๘๗๔๐, ๐ ๔๓๓๓ ๓๐๐๐ ต่อ ๓๔๑๓, ๓๔๓๐โทรสาร ๐ ๔๓๒๓ ๙๙๕๙ประกาศณ วันที่ ๑๕ พฤษภาคม พ.ศ. ๒๕๕๐ธาริษาวัฒนเกสผู้ว่าการธนาคารแห่งประเทศไทยโสรศ/ผู้จัดทำ๒๘มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๗๕ ง/หน้า ๖๐/๒๐ มิถุนายน ๒๕๕๐